钦定古今图书集成/明伦汇编/闺媛典/第066卷 > 赵宗周妻王氏
## 钦定古今图书集成/明伦汇编/闺媛典/第066卷 > 赵宗周妻王氏

按《河南府志》：王氏，节妇徐自化妻，侄女赵宗周妻。归
二年，宗周病亡，氏年二十，号痛几绝，誓以死殉。姑潘
氏简其袖中，得绳二条，曰：“生则同衾，死则共穴，得从
良人地下足矣。”姑知其意，防之愈密。一日，诈为宽解，
少进饮食，防者懈，氏密以疥药合砒霜，奠酒灵前，服
之而死。隆庆四年，县令高一登上其事旌之，仍附贞
烈祠祭焉。